Առաջին հայացքից կարող է թվալ, թե Ռոբերտ Քոչարյանն անառարկելի ճշմարտություններ է ասում: Բայց իրականում պետությունների համար ծանր և վտանգավոր հետևանքներ են ունենում միայն այն հեղափոխությունները, որոնք ակնհայտորեն ուղղորդվում են դրսից, և դրանց արդյունքում այդ պետությունները կտրուկ փոխում են իրենց արտաքին քաղաքական կողմնորոշումները: Հայաստանի դեպքում դա կարծես թե այնքան էլ այդպես չէ, բայց սա դեռ մի կողմ թողնենք: Վերցնենք հենց Ռոբերտ Քոչարյանի մատնանշած Ուկրաինայի օրինակը: Այո, Ուկրաինան և՛ տարածքային կորուստներ ունեցավ (կորցրեց Ղրիմն ու, ըստ էության, նաև Դոնբասը), և՛ բնակչության կենսամակարդակը կտրուկ անկում ապրեց, և՛ արտագաղթի ալիք բարձրացավ: Բայց դա տեղի ունեցավ հեղափոխությա՞ն պատճառով, թե՞ հակահեղափոխության: